Ο οικοδεσπότης ήρθε σε επικοινωνία μαζί μας τηλεφωνικά. Ήταν εκεί για να μας εξηγήσει τα του δωματίου και μας προσέφερε και μια πιατέλα με γλυκά για το καλωσόρισμα. Επίσης, ο οικοδεσπότης με ευγένεια δέχτηκε να μας εξυπηρετήσει με τις αποσκευές γιατί χρειάστηκε να τις αφήσουμε σε κάποιο χώρο και μετά την παράδοση του δωματίου.
Η περιγραφή της καταχώρησης ήταν ακριβής. Πολύ ωραίο και ατμοσφαιρικό δωμάτιο. Δίνει την αίσθηση μιας άλλης εποχής. Αισθανθήκαμε σαν να μέναμε σε μεσαιωνικό παλάτι αλλά και σε γειτονιά των στενών του Ρεθύμνου συνδυάζοντας το παλιό με το καινούργιο. Πολύ εύκολη πρόσβαση σε όλα τα σημεία της πόλης. Χαμηλό κόστος διαμονής σε συνάρτηση με τα όσα προσέφερε το δωμάτιο. Θα ξαναπήγαινα και θα το πρότεινα σε φίλους να μείνουν.